CELEX: 52008PC0585
Language: et
Date: 2008-09-29
Title: Ettepanek: Nõukogu määrus, millega muudetakse määrust (EÜ) nr 40/2008 seoses India ookeani tuunikomisjoni ja Vaikse ookeani lõunaosa piirkondliku kalandusorganisatsiooni võetud majandamismeetmetega

Tähtis õiguslik teade

|

52008PC0585

Ettepanek: Nõukogu määrus, millega muudetakse määrust (EÜ) nr 40/2008 seoses India ookeani tuunikomisjoni ja Vaikse ookeani lõunaosa piirkondliku kalandusorganisatsiooni võetud majandamismeetmetega  /* KOM/2008/0585 lõplik */  

	[pic] | EUROOPA ÜHENDUSTE KOMISJON |Brüssel 29.9.2008KOM(2008) 585 lõplikEttepanek:NÕUKOGU MÄÄRUS,millega muudetakse määrust (EÜ) nr 40/2008 seoses India ookeani tuunikomisjoni ja Vaikse ookeani lõunaosa piirkondliku kalandusorganisatsiooni võetud majandamismeetmetega(komisjoni esitatud)SELETUSKIRINõukogu määrusega (EÜ) nr 40/2008[1] on 2008. aastaks kindlaks määratud teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes.Nii 2006. kui ka 2007. aastal võttis India ookeani tuunikomisjon (IOTC) aastakoosolekul vastu mitu majandamis- ja kontrollimeedet troopikatuuni, mõõkkala ja pikkuimtuuni püüdvate laevade püügivõimsuse piirangute kohta, mis on ühenduse õiguses rakendatud määrusega (EÜ) nr 40/2008.India ookeani siirdekalavarude säästva kasutamise tagamiseks tuleb kindlaks määrata troopikatuuni, mõõkkala ja pikkuimtuuni püüdvate ühenduse laevade arv ja vastav kogumahutavusena (GT) väljendatud püügivõimsus ning selle jaotus asjaomaste liikmesriikide vahel, võttes arvesse väljakujunenud püügitavasid ja EÜ laevastiku aktiivset osalemist siirdekalavarude püügis IOTC püügipiirkonnas võrdlusaastatel 2006 ja 2007.Vaikse ookeani lõunaosa uue piirkondliku kalandusorganisatsiooni (SPFO) loomiseks korraldatud kolmandal rahvusvahelisel koosolekul 2007. aastal võtsid osalejad pelaagilise ja põhjalähedase püügi reguleerimiseks Vaikse ookeani lõunaosas vastu ajutised meetmed, mis on ühenduse õiguses rakendatud määrusega (EÜ) nr 40/2008.Kooskõlas SPFO 2007. aastal võetud ajutiste meetmetega tuleks ühenduse osalemist SPFO piirkonnas 2008. aastal piirata tegutsevate laevade arvus ja nende vastavas kogumahutavuse (GT) abil väljendatud püügivõimsuses tasemega, mis registreeriti 2007. aastal, ja ühenduse laevade maksimaalne arv tuleks jaotada asjaomaste liikmesriikide vahel.Käesoleva ettepaneku eesmärk on esitada määruse (EÜ) nr 40/2008 vajalikud muudatused.Nõukogul palutakse käesolev ettepanek võimalikult kiiresti vastu võtta, et kaluritel oleks võimalik kavandada käesoleva kalapüügihooaja tegevust.Ettepanek:NÕUKOGU MÄÄRUS,millega muudetakse määrust (EÜ) nr 40/2008 seoses India ookeani tuunikomisjoni ja Vaikse ookeani lõunaosa piirkondliku kalandusorganisatsiooni võetud majandamismeetmetegaEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta,[2] eriti selle artiklit 20,võttes arvesse komisjoni ettepanekut[3],ning arvestades järgmist:1.  Nõukogu määrusega (EÜ) nr 40/2008[4] on 2008. aastaks kindlaks määratud teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ja ühenduse kalalaevade suhtes püügipiirangutega vetes.2.  Nii 2006. kui ka 2007. aastal võttis India ookeani tuunikomisjon (IOTC) aastakoosolekul vastu mitu majandamis- ja kontrollimeedet troopikatuuni, mõõkkala ja pikkuimtuuni püüdvate laevade püügivõimsuse piirangute kohta, mis on ühenduse õiguses rakendatud määrusega (EÜ) nr 40/2008.3.  India ookeani siirdekalavarude säästva kasutamise tagamiseks tuleb kindlaks määrata troopikatuuni, mõõkkala ja pikkuimtuuni püüdvate ühenduse laevade arv ja vastav kogumahutavuse (GT) abil väljendatud püügivõimsus ning selle jaotus asjaomaste liikmesriikide vahel, võttes arvesse kujunenud püügitavasid ja EÜ laevastiku aktiivset osalemist siirdekalavarude püügis IOTC piirkonnas võrdlusaastatel 2006 ja 2007.4.  Vaikse ookeani lõunaosa uue piirkondliku kalandusorganisatsiooni (SPFO) loomiseks korraldatud kolmandal rahvusvahelisel koosolekul 2007. aastal võtsid osalejad pelaagilise ja põhjalähedase püügi reguleerimiseks Vaikse ookeani lõunaosas vastu ajutised meetmed, mis on ühenduse õiguses rakendatud määrusega (EÜ) nr 40/2008.5.  Kooskõlas SPFO 2007. aastal võetud ajutiste meetmetega tuleks ühenduse osalemist SPFO piirkonnas 2008. aastal piirata tegutsevate laevade arvus ja nende vastavas kogumahutavuse (GT) abil väljendatud püügivõimsuses tasemega, mis registreeriti 2007. aastal, ja ühenduse laevade maksimaalne arv tuleks jaotada asjaomaste liikmesriikide vahel.6.  Seepärast tuleks määrust (EÜ) nr 40/2008 vastavalt muuta,ON VASTU VÕTNUD KÄESOLEVA MÄÄRUSE:Artikkel 1 Määruse (EÜ) nr 40/2008 muudatusedMäärust (EÜ) nr 40/2008 muudetakse järgmiselt.(1) Artikkel 72 asendatakse järgmisega:„Artikkel 72Püügivõimsuse piirangud troopikatuuni püüdvate laevade puhul1. IOTC piirkonnas troopikatuuni püüdvate ühenduse laevade maksimaalne arv ja nende vastav kogumahutavuse (GT) abil väljendatud püügivõimsus on järgmine:Liikmesriik | Laevade maksimaalne arv | Püügivõimsus (GT) |Hispaania | 22 | 61 400 |Prantsusmaa | 18 | 33 300 |Itaalia | 1 | 2137 |2. Olenemata lõikest 1 võivad liikmesriigid muuta laevade arvu püügivahendite järgi, kui nad tõendavad komisjonile, et laevade arvu muutus püügivahendeid arvestades ei suurenda asjaomase kalavaru püügikoormust.3. Liikmesriigid tagavad, et nende laevastikus kavandatava püügivõimsuse muudatuse puhul oleksid ülekantavad laevad IOTC laevade registris või mõne muu piirkondliku kalandusorganisatsiooni tuunipüügi registris. Laevu, mis on mõne piirkondliku kalandusorganisatsiooni nimekirjas kui ebaseadusliku, teatamata ja reguleerimata kalapüügiga tegelenud laev, üle ei kanta.”(2) Artikkel 73 asendatakse järgmisega:„Artikkel 73Püügivõimsuse piirangud mõõkkala või pikkuimtuuni püüdvate laevade puhul1. IOTC piirkonnas mõõkkala ja pikkuimtuuni püüdvate ühenduse laevade maksimaalne arv ja nende vastav kogumahutavuse (GT) abil väljendatud püügivõimsus on järgmine:Liikmesriik | Laevade maksimaalne arv | Püügivõimsus (GT) |Hispaania | 27 | 11 600 |Prantsusmaa | 25 | 1940 |Portugal | 26 | 10 100 |Ühendkuningriik | 4 | 1 400 |2. Olenemata lõikest 1 võivad liikmesriigid muuta oma laevade arvu püügivahendeid arvestades, kui nad tõendavad komisjonile, et laevade arvu muutus püügivahendeid arvestades ei suurenda asjaomaste kalavarude püügikoormust.3. Liikmesriigid tagavad, et nende laevastikus kavandatava püügivõimsuse muudatuse puhul oleksid ülekantavad laevad IOTC laevade registris või mõne muu piirkondliku kalandusorganisatsiooni tuunipüügi registris. Laevu, mis on mõne piirkondliku kalandusorganisatsiooni nimekirjas kui ebaseadusliku, teatamata ja reguleerimata kalapüügiga tegelenud laev, üle ei kanta.”(3) Artikkel 74 asendatakse järgmisega:„Artikkel 74Pelaagiline kalapüük – püügivõimsuse piirangud1. Pelaagilisi kalavarusid püüdvate ühenduse laevade maksimaalne arv 2008. aastal on 8 laeva ning nende vastav püügivõimsus ei ületa 63 000 GT kogumahutavuse üldisest tasemest.Ühenduse laevade maksimaalne arv jaotatakse liikmesriikide vahel järgmiselt:Liikmesriik | Laevade maksimaalne arv |Saksamaa | 1 |Läti | 1 |Leedu | 2 |Madalmaad | 2 |Poola | 2 |2. Liikmesriigid edastavad SPFO ajutisele teaduslikule töörühmale ülevaatamiseks kõik SPFO piirkonna pelaagiliste kalavarude hindamise ja uuringute tulemused ning taotlevad oma teadusekspertide aktiivset osalemist nimetatud organisatsiooni teadustöös, mis käsitleb pelaagilisi liike.3. Liikmesriigid tagavad nii palju kui võimalik vaatlejate olemasolu oma riigi lipu all sõitvatel laevadel, et jälgida pelaagilist kalapüüki Vaikse ookeani lõunaosas ja koguda asjakohaseid teaduslikke andmeid.”Artikkel 2 JõustumineKäesolev määrus jõustub kolmandal päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistuja [1] ELT L 19, 23.1.2008, lk 1.[2] EÜT L 358, 31.12.2002, lk 59. Määrust on muudetud määrusega (EÜ) nr 865/2007 (ELT L 192, 24.7.2007, lk 1).[3] ELT C, lk .[4] ELT L 19, 23.1.2008, lk 1.